**8517 Magyargencs, Petőfi u. 127.**

**ikt.szám:…….../2019.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2019. november 21-i nyilvános üléséről, mely 17 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltség

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

Bálint Ferenc

dr. Thoma Elek

Erdély Tamás

Vida Gábor

Távol van: -

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 5 fő jelen van.

Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**57/2019.(XI.21.) önkormányzati határozat**

Magyargencs Község Önkormányzatának képviselő-testülete 2019. november 21-i ülésének napirendjét az alábbiak szerint határozza meg:

1. Marcal-Menti Ivóvízminőség Javító Önkormányzati Társulással kapcsolatos ügyek

Előadó: polgármester

1. Magyar Faluprogram keretében benyújtott pályázatokkal kapcsolatos ügyek

Előadó: polgármester

1. Helyi adó rendeletek felülvizsgálata

Előadó: polgármester

1. Vegyes ügyek

Előadó: polgármester

1. Hatósági ügyek

Előadó: polgármester

**Napirendek tárgyalása:**

**1)Marcal-Menti Ivóvízminőség Javító Önkormányzati Társulással kapcsolatos ügyek**

**Előadó: polgármester**

Boros Tamás polgármester tájékoztatja, az előzményekről az új képviselőket. Elmondja, hogy az ivóvíz beruházáshoz alakult a társulás. A beruházás befejeződött, de 5 évig fenn kell tartani a társulást, utána megszűntetésre kerül. A tisztségviselők mandátuma a választási ciklus végéig tartott, ismét meg kell választani a tisztségviselőket.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat nélkül, 1 tartózkodás mellett a következő határozatot hozta:

**58/2019 (XI.21.) önkormányzati határozat**

Magyargencs község Önkormányzatának Képviselő-testülete a Marcal-Menti Ivóvízminőség Javító Önkormányzati Társulási Tanácsba tagként Boros Tamás polgármestert delegálja.

Boros Tamás polgármester akadályoztatása esetén a Marcal-Menti Ivóvízminőség Javító Önkormányzati Társulási Tanácsában Dr. Thoma Elek alpolgármester helyettesíti.

**Határidő**: 2019.11.14.

**Felelős**: Boros Tamás polgármester

**2)Magyar Faluprogram keretében benyújtott pályázatokkal kapcsolatos ügyek**

**Előadó: polgármester**

Boros Tamás polgármester elmondja, több pályázat is benyújtásra került a Magyar Falu Program keretében. A traktorra és az óvoda szennyvízének megoldására benyújtottak tartaléklistára kerültek. Az orvosi rendelő felújítására, valamint a polgármesteri hivatal felújítására sikeresen pályázott az önkormányzat. A hivatal felújítása keretében a villámvédelem lesz kiépítve, napelem kerül felszerelésre, és légkondicionálók kerülnek felszerelésre.

Az orvosi rendelő felújításra, MFP-HOR/2019 benyújtott pályázat sikerrel zárult, 3 árajánlat érkezett rá, a legkedvezőbb ajánlatot választja ki . Három árajánlat érkezett, a Lombard 91 Kft-től, a Kovácsi-fal Kft-től, és a PL+PG Építész Kft-től. A legalacsonyabb összegű árajánlat kerül kiválasztásra, melyet a PL+PG Építész Kft adott.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**59/2019 (XI.21.) önkormányzati határozat**

Magyargencs Község Önkormányzat Képviselő-testülete úgy döntött, hogy a MFP-HOR/2019. kódszámú pályázat kapcsán kivitelezési szerződést köt a PL+PG Építész Kft. –vel (8500 Pápa, Mikszáth K. u. 10. asz: 24648952-2-19) 29.971.662.-Ft támogatási összeg erejéig.

A Képviselő-testület felhatalmazza a polgármestert a szükséges intézkedések megtételére.

Felelős: polgármester

Határidő:azonnal

**3)Helyi adó rendeletek felülvizsgálata**

**Előadó: polgármester**

Boros Tamás polgármese elmondja, hogy a kommunális adó, valamint az iparűzési adó rendeletének felülvizsgálatára van szükség.

Ismerteti a helyi iparűzési adó rendeletmódosításának előterjesztését. Elmondja, hogy a helyi önkormányzat adóztatási tevékenységét a helyi adókról szóló 1990. évi C. törvény (továbbiakban. Htv.) alapján és keretei között megalkotott helyi rendelet alapján végezheti.

Az adózás eljárási kérdéseit az adózás rendjéről szóló 2017. évi CL. töv. (továbbiakban: Art.), valamint az adóigazgatási rendtartásról szóló 2017. évi CLI. tv. (továbbiakban: Air.) szabályozza. Magyargencs Község Önkormányzat Képviselő-testületének a helyi iparűzési adóról szóló 9/2017.(XI.26.) önkormányzati rendelete határozza meg az iparűzési adó mértékét, a kedvezményeket, mentességeket.

Tekintve az állami támogatások mértékét, valamint a vállalkozások számát, az adóbevétel növelése a költségvetés szempontjából indokolt.

A mentesség kivezetése az adóbevétel növekedését eredményezné.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**11/2019.(XI.29.) önkormányzati rendelete**

## Magyargencs község Önkormányzat Képviselő-testülete úgy döntött, hogy a helyi iparűzési adóról szóló 9/2017. (XI.26.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

Boros Tamás polgármester ismerteti a kommunális adórendelet módosításának előterjesztését.

A helyi adók megállapítása a települési önkormányzatok egyik legfontosabb, alaptörvényi felhatalmazáson alapuló joga, egyben a gazdasági önállóság egyik eszköze, valamint nem utolsósorban a megfelelő színvonalú helyi közszolgáltatások biztosításának alapvető forrása is. Az önkormányzati saját bevételek között is a helyi adók játsszák a legkiemelkedőbb szerepet. Magyargencs község közigazgatási területén a helyi iparűzési adó, valamint a magánszemélyek kommunális adója került bevezetésre.

Településünkön a magánszemélyek kommunális adóját Magyargencs Község Önkormányzatának 9/2004.(IX.30.) számú rendelete szabályozza. Az adó évi mértéke adótárgyanként vagy lakásbérleti jogonként évi 3.000,- Ft.

Figyelembe véve a szűkülő önkormányzati forrásokat az adó mértékének emelése indokolt.

Itt kívánom megjegyezni, hogy a helyi adókról szóló 1990. évi C. törvény a magánszemély kommunális adója mértékének felső határát 17.000,- Ft-ban maximalizálja.

Megkérdezi, ki mekkora összegű emelést tart megfelelőnek?

Dr. Thoma Elek alpolgármester elmondja, hogy nem fogják jól fogadni az emelést, azt mondják, hogy az önkormányzat még a házuk előtt sem nyírja le a füvet.

Boros Tamás polgármester elmondja, hogy a kommunális adó bevétel nem is azért van. Megpróbálja az önkormányzat a lakosság igényeit kielégíteni, de a mind a humánerőforrások, mind az anyagi erőforrások végesek. Jelenleg is 1 fő közfoglalkoztatott van.

Vida Gábor képviselő elmondja, hogy 1000.- Ft emelés megfelelő lenne.

dr. Thoma Elek alpolgármester 1500.-Ft emelést javasol.

Bálint Ferenc képviselő is 1000.- Ft emelést javasol.

Boros Tamás polgármester elmondja, hogy az adóerő képességnek szerepe van a normatíva bevételek mértékében is. Javasolja a vélemények alapján az 1000.- Ft-os adóemelést.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**12/2019.(XI.29.) önkormányzati rendelete**

## Magyargencs község Önkormányzat Képviselő-testülete úgy döntött, hogy a magánszemélyek kommunális adójáról adóról szóló 9/2014.(IX.30.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**4)Vegyes ügyek**

**Előadó: polgármester**

Boros Tamás polgármester tájékoztatja a Képviselő-testületet, hogy az ÁNTSZ előírása szerint a védőnői szolgálat előtt a járda le lett térkövezve, már nem balesetveszélyes. 281 ezer Ft költsége volt a járdaépítésnek. A temetőben a vízszintes ereszcsatornák kilyukadtak, ki kellett őket cserélni.

Elmondja, hogy a Földtulajdonosi Közösséggel a Cinca híd felújításáról hosszas tárgyalást folytatott. 2 éve húzódik az ügy. A végül abban sikerült megállapodni, hogy a faanyag 50.000.- Ft-os költségét kifizetik.

Az utak rendbetéte folytatódik, Szeder út lesz a következő. A tavalyi évben is 1,5 millió Ft-ot költött az önkormányzat rá. Van pár gazda, akik saját költségen igyekeznek a javításba segítséget nyújtani, de a többség nem. Azt gondolja, hogy aki maradandó kárt okoz, annak helyre kell állítania az utat.

A mai naptól működik a kamera rendszer. Egyenlőre a bejáratot és a szelektív gyűjtőt figyeli, de később hat kamerával bővíthető.

A bejárathoz szeretné kirakni a defibrillátort kirakni, ezt figyeli majd a kamera. Vásár az önkormányzat egy erre a célra kialakított dobozt, így szükség estén bárki számára hozzáférhető lesz. Szeretne egy újabb képzést csinálni a használatáról, ebbe új embereket is be lehetne vonni, és a régieknek is lehetne ismeret felújítást csinálni.

Elmondja, hogy az óvodában a szennyvíztároló kérdést meg kell oldani, mert a szippantás és a dugulás elhárítás tetemes költséget jelent.

Az idősek napja jövő héten lesz, a megbeszélt programokkal, tombolával, és disznótoros vacsorával.

A Betlehem felállításában kéri a testület segítségét. A jövő héten fel kell állítani, és kevés az ember.

A hivatal előtti útszakasz parkolásával kapcsolatban több probléma is felmerült. Parkoló táblák kerültek kihelyezésre, valamint a 3,5 t feletti gépjárműveknek a várakozása lesz megtiltva a fogorvosi rendelőtől. Sajnos már ezeket a szolgáltatásokat igénybe vevők nem tudtak megállni, ezért volt ezekre az intézkedésekre szükség.

Dr. Thoma Elek alpolgármester elmondja, hogy sikeres évet zárt az önkormányzat, javasolja 344.000 Ft jutalom megszavazását.

Novák Edit aljegyző elmondja, hogy a polgármester igyekezett a lehetőségeihez mérten maximálisan mindent megtenni a lakosságért és a faluért. A település jelenlegi polgármestere ezt a feladatát több mint 12 éve látja el, a település lakossága a 2019 évi októberi önkormányzati választások során ismét bizalmat szavazott Boros Tamás polgármesternek, ezzel is elismerve a településen, a település érdekében végzett munkáját. A közszolgálati tisztviselőkről szóló 2011. évi CXCIX. törvény 225/H § -a szerint állapítható meg jutalom a polgármester részére.

225/H. § (1) A képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj hathavi összegét.

dr. Thoma Elek alpolgármester megkérdezi, hogy van-e valakinek kérdése, hozzászólása?

dr. Thoma Elek alpolgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat nélkül, 1 tartózkodással a következő határozatot hozta:

**60/2019 (XI.21.) önkormányzati határozat**

Magyargencs Község Önkormányzat Képviselő-testülete Boros Tamás polgármester úr részére A közszolgálati tisztviselőkről szóló 2011. évi CXCIX. törvény 225/H § -a szerint jutalmat állapít meg, melynek összege bruttó 1.345.863.- Ft + járulékai..

A Képviselő-testület felkéri az alpolgármestert, hogy intézkedjen a polgármester jutalmának 2019. évi kifizetéséről, melynek fedezete a 2019. évi tartalék.

Magyargencs Képviselő-testülete a polgármester jutalmát a 2019. évi költségvetésében biztosítja.

**Határidő:** 2019. november 30.

**Felelős:** aljegyző

Boros Tamás polgármester megkérdezi, hogy van valakinek még hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. november 21-i nyilvános ülést 18 óra 45 perckor berekeszti, és zárt ülés keretében folytatja tovább.

K.m.f.

**Boros Tamás Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**